 Proza - : - Creanga de aur de Mihail Sadoveanu : - Creanga de aur de Mihail Sadoveanu"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 1817262 Creanga_de_aur' > Vizionari: 6642 > Creanga de aur proza [ ] fragment - - - - - - - - - - - - - - - - - - - - - - - - - de Mihail Sadoveanu [Mihail_Sadoveanu ] 2009-01-07 | | inscris in biblioteca de Emil iliescu Era, de la fericitul Zalmoxis, cursul vremii intr’al cincilea ciclu, socotind ciclul cat numarul zilelor anului, adica trei sute saizeci si cinci de ani. iar dintr’al cincilea ciclu, credinciosii vechi dela Carpati numarau ani o suta douazeci. in vaile departate, unde izvoarele si puhoaiele inaltimilor se prefac in paraie si lacuri, iar oamenii isi cladesc case din barne in asezari statornice, lumea isi intorsese fata catra o lege noua si numara anul 780 dela izbavitorul Hristos. in muntele cel ascuns, care va ramane necunoscut pana la sfarsitul timpurilor, batranul legii vechi privea din gura pesterii lui lucirea noua de primavara. in unghiul crestat, unde bateau rasariturile diminetilor, lumina trecuse de semnul cumpenei zilelor si noptilor. Acuma soarele suia pe scara cerului in zodia intaia si se auzea, din prapastiile de jos, tunetul zaporului. Pe plaiuri, era inca iarna dulce, cu ostroave de omat subt brazi. Cucosii cei mari salbatici incepeau sa-si cheme gainile in marginea poienelor. Dela pestera se auzea mugetul bourilor, in hatasurile vaii. Cintezii si stigletii care cerusera salas in pestera cat tinuse puterea iernii se mutasera pe crengutele mestecenilor de deasupra celor trei izvoare si se inchinau primaverii cantand subtirel si sticlindu-si in lumina acele ochisorilor. Dupa ce se arata pe cerul noptilor luna plina a luminii lui Martie, cei doi ucenici asezasera la altar facliile de ceara poruncite, caci la sfarsitul acelei saptamani postul lor se sfarsea, si, dupa trei zile de mahnire, tacere si taina, urma o noua inviere a Dumnezeului tuturor veacurilor. Apa vie a celor trei izvoare era calauzita printr’o alvie ingusta in hruba, intr’un gavan de stanca. Ca sa-l pregateasca pentru rugaciune, ucenicii ajutara batranului sa se coboare pe trepte si sa se scufunde de trei ori. il infasurara apoi in poclazi si sarici. ii pieptanara barba si ii impletira coama. ii pusera straiu alb si comanac. ingenuncheara ca sa primeasca binecuvantare si se retrasera fara de niciun cuvant, dupa datina. iesind in lumina dupa-amiezii, adunara vreascuri si cetini in mijlocul poienii, le cladira cu mestesug si adusera jar dela vatra din launtru, unde se pastra foc fara moarte, dela inceputul ciclurilor. Catra acel stalp de fum care se ridica drept spre cer in aerul neclintit, urcara din vai, pe poteci, cei cativa monahi ai lui Zalmoxis, carora li se ingaduise bucuria de a veni sa se plece subt ochii severi ai batranului din pestera. Subt mantalile de lana sura purtau si ei straie albe, semn al initierii. in picioare opinci de piele. Capetele le erau goale si pletoase. Obrazurile cu barbi castanii. Aveau ochi in colorarea cerului si a apelor, fiind neamuri de vechi pamanteni. Dupa cuvantul inteleptilor de demult, oamenii din acest colt de lume sunt copii ai pamantului lor si ai cerului lor. Trupurile lor se alcatuiesc si cresc din anume hrana pe care o au la indemana in campurile cu holde, in dumbravi si livezi si pe plaiurile muntelui. Firea si sufletul lor au blandetea acelor tarmuri imbielsugate unde i-a asezat dintru inceputul lumii Dumnezeu, fiind in acelasi timp schimbatoare si furtunoase, nestatornice si viclene ca apele, ca vanturile si ca tot vazduhul lor fara cumpana, intru care se imbulzesc arsitele si gerurile. Monahii cei tineri suiau catra pestera cu obrazurile intristate, asa cum cerea randuiala tagmei lor pentru acea zi de jale, cand Dumnezeul luminii se afla coborat in mormant, dar in ochii lor lucea bucuria invierii apropiate. in acele ponoare si poieni in care de veacuri domnea linistea, salbaticiunile codrului n’aveau nicio sfiala. Veveritele ii urmareau si-i priveau cu mirare sarind din clomb in clomb. Caprioarele isi ridicau catra ei boturile negre pe deasupra smocurilor de paius, din unghiuri departate. Pana acolo, pe subt cetini, era intuneric. ierunci se cumpaneau pe crengi mladioase. Ciocanitori mari dadeau semnale catra locurile de sus, duruind cu clontul in trunchiuri scorburoase, casicum ar fi primit anume porunci pentru asta, apoi numarau pe cei noua monahi si ciocaneau iar, in duruiri scurte, de noua ori. Hulubii salbatici radeau fantastic, bucurati de lumina noua sau mirati de aratari straine in domnia acelei linisti. Ca niste fapturi cu zbor si minte usoara, uitasera si prapastia de vifor a lui ianuarie si stanca de ger vanat a lui Faur. Se bucurau de lumina si o socoteau intoarsa din vesnicie. - si noi santem ca si acesti hulubi salbatici, cugeta in sine Kesarion, monahul cel sprinten si nalt, care tinea fruntea siragului. stim cat de trecatoare sunt toate, precum ne arata moartea de care ne intristam si invierea de care ne vom bucura in curand; totusi santem ca salbaticiunile si ca padurea. in acel rastimp al gandurilor lui, monahul auzi foarte departe, in fundul vailor unde statuse in popas, chiotul slujitorilor, care ramasesera cu caii, in preajma focului, la colibe. intr’adevar, daca cei care s’au adapat din izvorul intelepciunii nu-si pot stapani nalucile amagitoare ale trupului lor de pulbere, ce altceva pot face niste slujitori prosti, cu multa vartute si putina intelegere? Suna din glas la un loc cu paserile si cu apele, se mira de florile de branduse casicum nu le-ar mai fi vazut niciodata si-si fac spaima de lupii care se furiseaza in sihla si de fantasmele de neguri care se strecoara la marginea grohotisurilor si a baltilor neclintite. Cand ajunsera sus, catra asfintitul soarelui, se oprira si se adunara barba langa barba, ca sa rasufle o clipa. Se vedeau in departare valuri de codru. Unele erau inca luminate; altele se pitisera in umbra opcinelor. Cat cuprindeai ochiul imprejur, peste toate acele paduri si culmi, era pustie, caci locul muntelui sfant era oprit pana la trei zile de umblet. Pastorii din toate zarile aveau semne, bouri batuti in copaci stravechi, si nu treceau cu turmele lor de acel hotar. Locul unde salasluia prorocul lor cel batran nu trebuia sa fie cunoscut si cercetat decat de unii din invataceii lui; si acei invatacei, cand coborau intre oamenii din lume, aveau limba legata pentru orice nume si orice lamuriri; asupra muntelui tainic putea privi numai Dumnezeu cu ochii lui de stele si numai el putea glasui cu tunetul sau. Cum il paraseau, ucenicii trebuiau sa fie casicum n’ar fi vazut niciodata nimic, n’ar fi auzit nimic si n’ar fi rostit niciodata cuvant. imaginea, semnele si sunetele acelui loc ascuns trebuia sa le duca cu ei, pe taramul celalalt, de unde nu se mai puteau intoarce in lumea muritorilor. Numai din cand in cand, la cinci ani odata si uneori la sapte ani, se vestea satelor, pastorilor si tuturor neamurilor ca prorocul se va arata lumii. Nimene nu stia cum si de unde ucenicii il aduceau in vai intr’un loc care se chema La Prelunci, nu departe de doua izvoare ale apelor celor mari, si acolo, pe un tapsan, deasupra unei cline domoale unde se aduna omenire de pretutindeni, batranul din muntele ascuns se arata si inalta bratele, binecuvantand pe pamanteni si jertfele lor depuse la altar. Asemenea mare adunare avea loc numai intr’o anume zi a anului, cand soarele sta pe cer la cea mai mare inaltime a lui, dupa jumatatea lunei iunie, in zodia Racului. Dela ceasul amiezii acelei zile, soarele da inapoi ca si semnul zodiei. Dupa ce binecuvanta poporul, dand unora invataturi pentru pamant si vite, altora talmacindu-le vise infricosate, pe altii vindecandu-i de boli grele, Batranul se retragea si el, odata cu asfintitul soarelui si lumea ramanea la focurile popasului vorbind de el cu uimire, binecuvantandu-l si praznuind. Poporului de rand ii placea foarte sa vada astfel pe prorocul sau si sa se veseleasca dupa aceea, cu mancari si vinuri. Neamurile acestui pamant sunt cuviincioase, insa si foarte iubete pentru tot felul de desfatari, si invataturile sfinte ale Batranului din munte le ascultau cu evlavie, uitandu-le pe urma destul de usor. Monahii lui Zalmoxis trecura spre zidul bradetului, intrara ca pe subt coloane si patrunsera in poiana, unde ardea focul de vreascuri si cetina, paraind si aruncand scantei. Ucenicii cei tineri, fara barbi si cu parul tusinat pe frunte si pe dupa urechi, se ridicara cu graba de pe trunchiurile lor si se inchinara cu mainile la piept facand semnul tagmei. Erau bucurosi ca si veveritele; incercau sa-si ascunda placerea de a vedea pamanteni in domnia fiarelor si a singuratatii, dar nu izbuteau. Kesarion Breb isi alatura fruntea lui de a lor, imbratisandu-i, cum faceau si sotii sai. Fara niciun cuvant, se asezara pe trunchiurile de brad rasturnate. invataceii atatara focul. Din cand in cand isi intorceau spre oaspeti ochii in care se desfatau lacrimi de prietinie. Se strecurara in pestera, casicum ar fi vrut sa dea de veste. Dar Batranul, fara indoiala, stia ca au sosit monahii sai. Amandoi tinerii se oprira cu sfiala vazandu-l cufundat in ganduri si asteptand in jiltul lui sa bata un ornic din vazduh, al carui sunet numai urechea lui putea sa-l simta. Pe altarul luciu de piatra stateau semnele tainice ale vietii si ale mortii. Cele trei faclii de ceara ardeau lin. Ei ar fi asteptat un semn, dar stiau ca Batranul nu-l va face. Ar fi vrut sa se retraga, sa cheme oaspetii, dar nu indrazneau. ingenuncheara in locul hotarat lor si atunci simtira in tample un fior; muntele dadu zvon; alungat din pestera, tunetul foii de arama lovita cu ciocan de lemn izbucni in poiana ca o ploaie de sonuri fine. Monahii se ridicara din jurul focului si intrara in locul sfant. Se grabira sa impresure jiltul si-si plecara genunchii. invataceii cei tineri coborara fruntile inchizand ochii. Prorocul facu asupra capetelor inchinate, pe rand, semnul celor patru puncte, care inseamna nemarginirea in spatiu, regenerarea necontenita a vietii, jertfa si mangaierea. Era vechiul semn al initiatilor, pe care, in vaile departate, unde se alina apele, la acelasi ceas, preotii legii noua a lui iisus il faceau asupra poporului, vestind invierea. Ceremonia tainica pe care au savarsit-o monahii subt gestul si privirea Batranului din muntele ascuns nu era ingaduita a trece dincolo de umbra de amurg a pesterii, la cunostinta multimii. Nu-i ingaduit nici astazi nimanui s’o divulge. Trebuie sa ramaie in trecut, ca o comoara in sanul graniturilor. | index 'pageview'); 